བ་པས། · རྗེ་བླ་མ་སྤྲིན་དཀར་པོ་ཕུང་ཕུང་བ་གཅིག་གི་དབུས་སུ་རབ་ཏུ་བྱུང་བ་
སྔར་གྱི་ཆ་ལུགས་སུ་བྱོན་ནས། བུ་ད་ནི་མྱུར་དུ་འོང་བའི་གྲབས་གྱིས། བདག་གིས་བསུ་མཁན་
གཏོང་གསུང་བ་ལ། རྗེ་བླ་མ་ད་ལྟ་གང་ན་བཞུགས་པ་ལགས། བདག་ཀྱང་དེར་འོང་བ་ཡིན་
ཞུས་པས། སྤྱིར་ངའི་སྤྲུལ་པ་མཁའ་སྤྱོད། དགའ་ལྡན། འཛམ་བུ་གླིང་ལ་སོགས་པ་མང་པོར་
ཡོད་པ་ཡིན། ད་ལྟ་རྒྱ་ནག་རི་བོ་རྩེ་ལྔར་དགེ་སློང་རྡོ་རྗེ་འཛིན་པ་སྟོང་བརྒྱད་བརྒྱ་རེ་ཙམ་ལ།
སྔ་དྲོ་དབུ་མ་དང་ལམ་རིམ། ཕྱི་དྲོ་གསང་བདེ་འཇིགས་གསུམ་གྱི་བསྐྱེད་རྫོགས་འཆད་ཀྱིན་
ཡོད། ཁྱོད་རང་ཡང་འོང་བའི་སྨོན་ལམ་ཤུགས་དྲག་ལ་རྒྱུན་རིང་བ་ཐོབ། རིང་པོར་མི་ཐོགས་
པར་འཕྲད་པ་ཡིན་ནོ་གསུངས། འོ་ན་རྗེ་བླ་མ་ལ་གུས་པའི་གདུལ་བྱ་གཞན་གྱིས་ཀྱང་གསོལ་བ་
དྲག་ཏུ་བཏབ་ཅིང༌། སྨོན་ལམ་ཤུགས་དྲག་བཏབ་ན་ཞིང་དེར་སྐྱེ་ཞིང་གསུང་གི་བདུད་རྩི་མྱོང་
ངམ་ཞུས་པས། ཁོ་བོ་དང་རྗེ་བཙུན་འཇམ་དབྱངས་དབྱེར་མེད་དུ་གསོལ་བ་བཏབ་ན། ཞིང་
དེར་སྐྱེ་ཞིང་རྗེས་སུ་འཛིན་པ་ལས་འོས་མེད་ཀྱང་། གསོལ་བ་འདེབས་མཁན་མེད་པས་ལན་
ནོ། །ཞེས་གསུངས་སོ། །འོ་ན་རྗེ་བླ་མ་དང་རྗེ་བཙུན་འཇམ་དབྱངས་ཀྱིས་རྗེས་སུ་འཛིན་པའི་
རྒྱུ་ལ་ཇི་ལྟར་དགོས་པ་ལགས་ཞུས་པས། ཁོ་བོ་དང་རྗེ་བཙུན་འཇམ་དབྱངས་དབྱེར་མེད་ཀྱིས་
རྗེས་སུ་འཛིན་པའི་རྒྱུ་ཐུན་མོང་མ་ཡིན་པ། ངེས་འབྱུང་། བྱང་ཆུབ་ཀྱི་སེམས། ལྟ་བ་རྣམ་པར་
དག་པ་གསུམ་རྒྱུད་ལ་བསྐྱེད་ཅིང་། དེ་ལ་མོས་པ་གཅིག་དགོས་གསུངས། གཞན་ཇི་ལྟར་
དགོས་ལགས་ཞུས་པས། ཁོ་བོ་དང་རྗེ་བཙུན་གྱི་སྐུ་གསུང་ ཐུགས་ཀྱི་རྟེན་བཞེངས་ ཤིང་།
གྱི་སྐུ་གསུང་ཐུགས་ཀྱི་རྟེན་བཞེངས་ཤིང་།
དབྱེར་མེད་འབྲལ་མི་རུང་དུ་གསོལ་བ་དྲག་ཏུ་འདེབས་པ། བསྟོད་ཅིང་སྨོན་ལམ་ཁ་ཙམ་ཚིག་
ཙམ་མ་ཡིན་པར་འདེབས་པ་དང་། ལས་འབྲས་ལ་ཡིད་ཆེས་པའི་དད་པ་སྒོམ་པ་དང༌། སྟོབས་
བཞིའི་སྒོ་ནས་སྡིག་པ་དང་ལྟུང་བ་བཤགས་བསྡམས་〈སྡོམ་》སོགས་བྱས་ན། རྗེས་སུ་འཛིན་
ཅིང་དེར་སྐྱེ་བར་ཐེ་ཚོམ་མེད་གསུངས། དེ་ནས་སྨོན་ལམ་འདི་བཏབ་བོ། །
རྗེ་བཙུན་བླ་མ་བློ་བཟང་གྲགས་པའི་དཔལ། །
མོས་གུས་སྙིང་ནས་ཡིད་ཀྱིས་གསོལ་འདེབས་ན། །
་
,
125

ཁྱེད་རང་གང་དུ་བཞུགས་པའི་ཞིང་ཁམས་དེར།
ཏི
བདག་ཀྱང་མྱུར་དུ་འོང་བར་བྱིན་གྱིས་རློབས། །
ཞེས་སྨོན་ལམ་བཏབ་བོ།
འདིར་སྨྲས་པ།
བློ་བཟང་མཁྱེན་པའི་ཆུ་མཚོ་ལས་འོངས་པའི།
མཁས་གྲུབ་སྨྲ་བའི་ཉི་མ་དེ་ཉིད་ཀྱིས། །
རང་གི་གདུལ་བྱའི་ལོ་ཐོག་སྨིན་མཛད་ནས། །
མཐའ་འཁོབ་སྐྱེ་བོ་བློ་ཡི་དབུལ་དང་བྲལ། །
དེ་ཚེ་སེམས་དཔའ་ཆེན་པོ་དེ། །
སྙིང་རྗེའི་རྟ་ལྗང་གིས་དྲངས་ཏེ། །
གདུལ་བྱའི་ཞིང་གཞན་འཛིན་པ་ལ། །
རིངས་པར་ཆས་པ་བཞིན་དུ་འགྱུར། །
ཨེ་མ་རྗེ་བཙུན་བླ་མ་ཙོང་ཁ་པ། །
དམུ་རྒོད་འགྲོ་བའི་སྤྱོད་ཚུལ་འདི་ལ་གཟིགས། །
ཁྱོད་ཀྱི་བསྟན་པ་འདི་ཡང་སྡུད་སྡུད་འདྲ། །
བདག་ཀྱང་ཁྱོད་ཀྱི་ཞབས་དྲུང་ནམ་འོངས་ན། །
ཞེས་གསུངས་གདུང་བའི་ཤུགས་ཀྱིས་གསོལ་བ་བཏབ།
དེ་ནས་དེ་ཡི་བླ་མ་ཙོང་ཁ་པ། །
འཇིགས་རུང་འཇིགས་བྲལ་དཔའ་བོའི་སྟག་ལ་ཆིབས། །
སྐུ་མདོག་དམར་པོ་ཕྱག་གཡས་རལ་གྲི་འཕྱར། །
གཡོན་པ་བདུད་རྩིས་གང་བའི་ཐོད་པ་འཛིན། །
ཤིན་ཏུ་འཛུམ་ཞིང་གྲུབ་ཆེན་བརྒྱད་ཅུས་བསྐོར། །
དེ་ལྟའི་ཚུལ་དུ་བྱོན་ནས་འདི་སྐད་གསུངས། །
བུ་བུ་ཁྱོད་ཉིད་མྱ་ངན་བྱ་མི་དགོས། །
བླ་མ་དྲན་ན་བླ་མའི་གསུང་ལ་ལྟོས། །
126

སྐྱེ་ཞིང་འཇིག་པ་འདུས་བྱས་ངང་ཚུལ་ཡིན། །
དེས་ན་ཁོ་བོའི་བསྟན་པའང་དེ་དང་མཚུངས། །
སྐལ་དམན་སེམས་ཅན་རྣམས་ནི་ལོག་ལྟ་ཆེ། །
དེ་བས་ཁྱོད་རང་ཞིང་ཁམས་གཙང་མར་ཤོག །
ཅེས་གསུངས་རྒྱལ་བའི་སྲས་པོ་དགེ་ལེགས་དཔལ། །
དག་པའི་ཞིང་དུ་འབྱོན་པར་མངོན་དུ་ཕྱོགས། །
ཞེས་བྱ་བ་ནི་མཁས་གྲུབ་ཆོས་ཀྱི་རྒྱལ་པོའི་རྣམ་པར་ཐར་པ་ལས། རྗེ་ཙོང་ཁ་པ་དགའ་
ལྡན་དུ་གཤེགས་ནས་ཀྱང་ སྐུའི་སྣང་བ་བསྟན་ ཏེ་ ཆོས་ གསུངས་པའི་ཚུལ་མདོ་ཙམ་བརྗོད་
པའོ། །
(ལྔ་པ།) ངོ་མཚར་བའི་ལྟས་བཅས་དགོངས་པ་ཆོས་དབྱིངས་སུ་ཐིམ་ཚུལ།
༈ ལྔ་པ་དག་པའི་ཞིང་དུ་འབྱོན་པར་ཕྱོགས་པ་ན། ཡ་མཚན་པའི་ལྟས་ཇི་ལྟར་བྱུང་
ཚུལ་ནི། དེ་ནས་རྗེ་བླ་མ་འདི་ཉིད་སྐུ་དངོས་ཀྱིས་འདུལ་བའི་གདུལ་བྱ་ཕལ་ཆེ་བའི་དོན་ནི་
མཛད་ཟིན་ཅིང་། རང་ཉིད་ཀྱང་རྗེ་བླ་མའི་ཞབས་དྲུང་དུ་འབྱོན་པར་བཞེད་པའི་ཀུན་ནས་
བསླངས་ཏེ། སྐུ་མྱ་ངན་ལས་འདའ་བའི་ཚུལ་སྟོན་པར་བཞེད་པའི་ཚེ། ལན་ཅིག་ཡེ་ཤེས་ཀྱི་
མགོན་པོ་ཕྱག་དྲུག་པ་བྱོན་ནས། བསྟན་པའི་བདག་པོ་ཁྱོད་མེད་ན་རྗེ་བླ་མའི་བསྟན་པ་རྣམ་
དག་འདི་སུས་འཛིན་ན་ཞེས་མ་བཟོད་པ་ཆེན་པོ་མཛད་ཅིང་། ཡང་གཤིན་རྗེ་ཆོས་ཀྱི་རྒྱལ་པོ་
འཁོར་བཅས་བྱོན་ནས། བདག་ཅག་རྣམས་ནི་རྗེ་བླ་མའི་བཀའ་སྲུང་དུ་གཤིན་རྗེ་གཤེད་ཀྱིས་
དངོས་སུ་བཀའ་བསྒོས་ཤིང་། རྗེ་བླ་མས་བདག་ཅག་འཁོར་བཅས་ཁྱོད་བསུ་བར་བཏང་བ་ཡིན་
ཞེས་གསུངས། ཡང་མགོན་པོ་ཞལ་བཞི་པ་བྱོན་ནས། མི་ཁྱོད་མེད་ན་ཀླུ་སྒྲུབ་ནས་བརྒྱུད་པའི་
ལྟ་བ་རྣམ་དག་འདི་སུས་འཛིན་ན། ཁ་གཏོང་མཁན་མང་སྟེ། ཞེས་ཞལ་ནམ་མཁའ་ལ་
གཟིགས་སོ། །ཡང་ང་ཀླུ་སྒྲུབ་ཀྱི་ཆོས་སྐྱོང་ཡིན། ལྟ་བ་དབུ་མ་འཛིན་པ་ལ་དགའ། ། ཆོས་
གསང་བ་འདུས་པ་ལ་དགའ། རྗེ་དང་ཀླུ་སྒྲུབ་ལ་ཁྱད་མེད། དམ་ཚིག་དང་སྡོམ་པ་མི་བསྲུང་།
ལས་འབྲས་ལ་མི་འཛེམ་པའི་ལྟ་བ་ནི་ལྟ་བ་ལོག་པའོ། །ཞེས་གསུངས། དེ་ཡང་ཚེས་ཉི་ཤུའི་
ནུབ་མོ་ལྷའི་བུ་མང་པོས་གདུགས་དང་རྒྱལ་མཚན་ལ་སོགས་པ་ཁྱེར་ནས་བསུ་ཞིང་། དེ་ཡང་རྗེ་
127

འདིའི་སློབ་མ་སྐལ་བ་དང་ལྡན་པ་མང་པོ་ལ་མཐོང་སྣང་མི་འདྲ་བ་མང་དུ་བྱུང་འདུག་སྟེ། ཁ་
་
ཅིག་ལ་ནི་གླང་པོ་ཆེ་ལ་ཆིབས་ནས་དགའ་ལྡན་དུ་བྱོན་པའི་གཟིགས་སྣང་དང༌། འགའ་ ་རེ་ལ་
བྱང་ཤམ་བྷ་ལར་བྱོན་པར་མཐོང་ཞིང་། ཁ་ཅིག་གིས་རི་བོ་རྩེ་ལྔར་བཞུད་པར་མཐོང་བ་སོགས་
མཐོང་ཚུལ་ཡང་བསམ་གྱིས་མི་ཁྱབ་པ་བྱུང་འདུག་ཅིང་། དེ་དག་གི་ཚེ་མེ་ཏོག་གི་ཆར་ཡང་
བསམ་གྱིས་མི་ཁྱབ་པ་འབབས་〈བབ་》པ་དང་། འཇའ་འོད་ཀྱིས་ནམ་མཁའ་ཁྱབ་པ་སོགས་
ངོ་མཚར་བའི་ལྟས་ཀྱིས་སྐྱེ་བོ་ཐམས་ཅད་དད་པའི་ལམ་ལ་བཀོད་པར་མཛད་དོ། །
ཡང་རྗེ་བླ་མ་འདི་ཉིད་འོད་གསལ་ལ་བཞུགས་པའི་ཚེ་ན། ངོ་མཚར་བའི་ལྟས་བསམ་
གྱིས་མི་ཁྱབ་པ་བྱུང་ཞེས་གྲགས་མོད་ཀྱི། ཞག་གྲངས་ཇི་ཙམ་བཞུགས་པ་སོགས་ཞིབ་ཏུ་རྩད་
བཅད་ནས་སླར་ཡང་འདི་ཉིད་དུ་ཡི་གེར་བཀོད་《དགོད་》པར་འདོད་དོ། །
འདིར་སྨྲས་པ།
གང་ཞིག་རྒྱལ་བ་ཀུན་གྱི་ཡབ། །
རྒྱལ་སྲས་གཞོན་ནུའི་ཚུལ་བཟུང་ནས། །
འགྲོ་ལ་ཐར་པའི་ལམ་སྟོན་ཀྱང༌། །
བློ་དམན་རྣམས་ཀྱི་སྤྱོད་ཡུལ་མིན། །
དེ་ནས་མཁྱེན་པའི་གཏེར་ཆེན་འཇམ་དཔལ་དབྱངས། །
དབྱངས་སྙན་གསུང་གིས་འགྲོ་ལ་ཐར་པའི་ལམ། །
ལམ་གྱི་མཐར་ཐུག་རིམ་གཉིས་ཟབ་མོའི་དོན། །
དོན་བཞིན་གཟིགས་ནས་སྟོན་པའི་དགེ་ལེགས་དཔལ། །
ཚེ་རབས་དུ་མར་རྗེ་བཙུན་ཙོང་ཁ་པས། །
ཐེག་མཆོག་སྟོན་པའི་བཤེས་གཉེན་མཛད་པའི་མཐུས། །
ཞིང་འདིར་བློ་བཟང་ཆོས་ཀྱི་རྒྱལ་སྲིད་ལ། །
དབང་སྒྱུར་མཁས་གྲུབ་ཆེན་པོའི་ཞབས་ལ་འདུད། །
སྔོན་ཚེ་མཁས་པའི་འབྱུང་གནས་འཕགས་ཡུལ་དུ། །
རྒྱལ་བའི་སྲས་པོ་དཔལ་ལྡན་ཀླུ་སྒྲུབ་ཀྱིས། །
ཐུབ་དབང་བསྟན་པའི་རྒྱལ་མཚན་བཟུང་ངོ་ཞེས། །
:
128

འཛམ་གླིང་མཁས་པ་ཀུན་ལ་གསལ་བར་གྲགས། །
དེ་བཞིན་དུས་ཀྱི་ཐ་མར་གངས་ཅན་འདིར། །
ཆོས་མིན་དཔུང་ཚོགས་མ་ལུས་ཕམ་བྱེད་པའི། །
བློ་བཟང་གྲགས་པའི་བསྟན་པའི་རུ་མཚོན་ནི། །
མཁས་གྲུབ་ཆོས་ཀྱི་རྒྱལ་པོ་དེ་ཡིས་བཟུང་། །
བོད་ཡུལ་བསྟན་པའི་བདག་པོ་ཙོང་ཁ་པའི། །
སྔོན་མེད་ལེགས་བཤད་མདོ་སྔགས་བསྟན་པ་ནི། །
མཁས་པའི་བྱ་བ་གསུམ་གྱིས་རྒྱས་མཛད་ནས། །
སླར་ཡང་ཞིང་གཞན་འཛིན་པར་ཆས་པ་ན། །
ཐུབ་དབང་བསྟན་པ་སྐྱོང་བར་ཞལ་བཞེས་པའི། །
བཀའ་སྡོད་ཆོས་སྐྱོང་སྲུང་མའི་ཚོགས་རྣམས་ཀྱང་། །
མཁས་གྲུབ་བསྟན་པའི་བདག་པོ་འདི་མེད་ན། །
ཐུབ་པའི་བསྟན་པའང་མིང་ཙམ་འགྱུར་དགོངས་ནས།
ཕྱག་དྲུག་མགོན་པོ་བྱོན་ནས་འདི་སྐད་གསུངས། །
རྒྱལ་བ་གཉིས་པའི་གདུང་འཚོབ་ཁྱོད་མེད་ན། །
རྗེ་བཙུན་བླ་མ་མཉམ་མེད་ཙོང་ཁ་པའི། །
ལུང་རྟོགས་བསྟན་པ་སུ་ཡིས་འཛིན་པ་སྨྲོས། །
གདོང་བཞི་མགོན་པོ་བྱོན་ནས་འདི་སྐད་གསུངས། །
ང་ནི་དཔལ་མགོན་ཀླུ་སྒྲུབ་ཆོས་སྐྱོང་ཡིན། །
ལྟ་བ་དབུ་མ་འཛིན་ལ་མོས་ན་ཡང་། །
ཟབ་དོན་དབུ་མའི་བདག་པོ་ཁྱོད་མེད་ན། །
དམ་ཚིག་སྡོམ་པ་རྩྭ་ལྟར་འདོར་བྱེད་ཅིང་། །
ལྟ་བས་ལས་འབྲས་འགོག་པའི་ཆད་ལྟ་མཁན། །
མང་པོས་ཕྱོགས་འདི་གང་བར་གྱུར་པ་ན། །
ཀླུ་སྒྲུབ་ལུགས་བཟང་སུ་ཡིས་འཛིན་པ་སྨོས། །
129

ཆོས་རྒྱལ་འཁོར་བཅས་བྱོན་ནས་འདི་སྐད་གསུངས།
བདག་ཅག་རྗེ་བཙུན་བླ་མའི་བཀའ་སྲུང་སྟེ། །
བླ་མའི་བཀའ་བཞིན་ཁྱོད་ལ་བསུ་བར་འོངས། །
ད་ནི་ཞིང་ཁམས་གཙང་མར་འབྱོན་ཞེས་བསྐུལ། །
དེ་ཚེ་ནམ་མཁའ་གང་བའི་ལྷའི་བུ་ཡིས། །
བྱེ་བྲག་མཆོད་པའི་ཡོ་བྱད་སྣ་ཚོགས་ཁྱེར། །
སྙན་པའི་དབྱངས་ཀྱིས་གསོལ་བ་འདེབས་བྱེད་ཅིང་།
ཞིང་ཁམས་གཞན་དུ་བསུ་བའི་རྣམ་པ་བྱེད། །
གྲངས་མེད་ཞིང་གི་འགྲོ་བ་སྨིན་སླད་དུ། །
ཉིད་ཀྱི་སྤྲུལ་པ་བྱེ་བ་ཐེར་འབུམ་འགྱེད། །
དེ་ཕྱིར་དག་པའི་གདུལ་བྱ་མང་པོ་ལའང་།
ཞིང་ཁམས་སོ་སོར་བྱོན་པའི་མཐོང་སྣང་བྱུང་། །
མྱ་ངན་འདའ་བའི་མཛད་པ་བསྟན་པ་ན། །
མེ་ཏོག་ཆར་དང་འཇའ་ཡི་གུར་ལ་སོགས། །
ནམ་མཁའ་ཁྱབ་པའི་ངོ་མཚར་ལྟས་རྣམས་ཀྱིས། །
སྐྱེ་བོ་མཐའ་དག་དད་པའི་ལམ་ལ་བཀོད། །ཅེས་བྱ་བ་ནི་མཁས་གྲུབ་ཆོས་ཀྱི་རྒྱལ་
འི་རྣམ་པར་ཐར་པ་ལས། མྱ་ངན་ལས་འདའ་བའི་ཚུལ་སྟོན་པ་ལ་ཉེ་བ་ན་ཡ་མཚན་པའི་ལྟས་
ཇི་ལྟར་བྱུང་ཚུལ་མདོ་ཙམ་བརྗོད་པའོ། །
(དྲུག་པ།) སླར་ཡང་ཇི་སྐད་བཤད་པའི་དོན་བསྡུས་ཏེ་བརྗོད་པ།
༈ འགྲོ་འདིའི་དགེ་ལེགས་ཕན་བདེའི་ཁུར་ཆེན་པོ། །
གང་གི་ལྷག་བསམ་ཕྲག་པར་ངལ་བསོ་བ། །
དཔལ་ལྡན་སྙིང་སྟོབས་མཆོག་གྱུར་ཆོས་ཀྱི་རྗེ། །
བཟང་པོ་འགྲོ་བའི་གཉེན་གཅིག་དེ་ལ་འདུད། །
སྔོན་ཚེ་ཐུབ་དབང་ཆོས་རྗེའི་སྲས་སུ་འཁྲུངས། །
130

བར་དུ་མཁས་གྲུབ་པཎ་ཆེན་ཚུལ་ཡང་བཟུང་། །
ཞིང་འདིར་སྨྲ་བའི་ཉི་མ་དགེ་ལེགས་དཔལ། །
རྩོད་དུས་ཐམས་ཅད་མཁྱེན་པ་དེ་ལ་འདུད། །
པཎ་ཆེན་དུ་མའི་གསུང་གིས་རབ་བསྐུལ་ཞིང་། །
གདུལ་བྱ་བོད་འདིར་ཡོད་པར་རབ་དགོངས་པས། །
ཞིང་འདིར་ཁྱོད་ཀྱིས་བསམས་བཞིན་སྐྱེ་བ་བཟུང་།
གངས་ཅན་བསྟན་པའི་བདག་པོ་དེ་ལ་འདུད། །
།
/
གསུང་རབ་ཀུན་ལ་ཐོགས་མེད་མཁྱེན་པའི་གཏེར། །
འཆད་རྩོད་རྩོམ་པས་ཐུབ་བསྟན་རྒྱས་པར་མཛད། །
དམ་ཅན་རྒྱ་མཚོས་བསྟོད་པའི་ཕྲེང་བས་བསྔགས། །
མཁས་གྲུབ་ཆོས་ཀྱི་རྒྱལ་པོའི་ཞབས་ལ་འདུད། །
འཇམ་དབྱངས་རྣམ་སྤྲུལ་ཀུན་མཁྱེན་ཙོང་ཁ་པའི། །
དམ་ཆོས་འཛིན་པའི་སྨོན་ལམ་གྲུབ་པ་ཅན། །
སྨྲ་བའི་ཁྱུ་མཆོག་བློ་བཟང་སྲས་ཀྱི་མཆོག །
ལུང་རྟོགས་བསྟན་པའི་མངའ་བདག་དེ་ལ་འདུད། །
ཁྱོད་ཀྱི་ལེགས་བཤད་ཆོས་ཀྱི་རྔ་བོ་ཆེ། །
འཇིགས་མེད་ཕྱོགས་བཅུ་ཀུན་ཏུ་རབ་བསྒྲགས་པས། །
ཕས་རྒོལ་དགྲ་སྡེ་མ་ལུས་སྐྲག་པར་མཛད། །
མཁས་གྲུབ་ཆོས་ཀྱི་རྒྱལ་པོའི་ཞབས་ལ་འདུད། །
དེ་ཚེ་དམ་ཅན་རྒྱ་མཚོའི་ཚོགས་རྣམས་ཀྱིས། །
ཁྱོད་ནི་སྙིགས་དུས་བསྟན་པའི་བདག་པོ་ཞེས། །
བསྟོད་པའི་ཕྲེང་བས་ཡང་དང་ཡང་དུ་བསྔགས། །
བསྔགས་པ་དོན་དང་མཐུན་པ་དེ་ལ་འདུད།
གང་གི་ཡིད་ཀྱི་དད་པའི་ཆུ་མཚོ་ཆེར། །
བློ་བཟང་རྒྱལ་བའི་སྤྲུལ་སྐུའི་སྣང་བརྙན་ནི། །
131

ཉིད་སྐུའི་མཛད་པ་བསྡུས་ཀྱང་ཡང་ཡང་ཤར། །
སྒྲིབ་བྲལ་དག་པའི་ཐུགས་མངའ་དེ་ལ་འདུད། །
ཁྱོད་ཀྱི་ཡོན་ཏན་མཁའ་ལྟར་རྒྱ་ཆེ་བ། །
ཇི་བཞིན་བདག་གིས་བརྗོད་པར་མ་ནུས་ཀྱང་། །
རང་གཞན་དད་པ་སྤེལ་བའི་རྟེན་ཙམ་དུ། །
ཅུང་ཟད་དམ་པའི་གསུང་ལ་བརྟེན་ནས་བཀོད། ། ཅེས་པའི་རྣམ་པར་ཐར་པ་
འདི་ནི་ཆོས་རྗེ་ཆོས་ལྡན་རབ་འབྱོར་པས་མཛད་པའི་རྣམ་ཐར་གྱི་ཚིག་རིས་རྣམས་མ་ཉམས་པར་
བཅུག་པའི་སྟེང་དུ། ངོ་མཚར་བའི་རྣམ་ཐར་གཞན་ཁ་འགེངས་དགོས་པ་རྣམས། འཇམ་
དཔལ་དབྱངས་ཀུན་དགའ་བདེ་ལེགས་རིན་ཆེན་རྒྱལ་མཚན་དཔལ་བཟང་པོའི་གསུང་ལས་
དངོས་སུ་ ཐོས་པ་བཞིན་དུ་བཅོས་བསླད་མེད་པར་བཅུག་ནས་སྙན་དངགས་ཀྱིས་རྣམ་པར་
བརྒྱན་ཏེ། རྗེ་བླ་མ་དེ་ཉིད་ལ་ཤེས་ནས་དད་པ་ཐོབ་པའི་རིགས་པ་སྨྲ་བ་ཆོས་ཀྱི་རྒྱལ་མཚན་
གྱིས་བཀོད་པའོ། །
ཨོཾ་སྭསྟི།
·
རྒྱལ་བསྟན་པད་ཚལ་ཕན་བདེའི་དྲི་བསུང་ཅན། །
བཤད་སྒྲུབ་འདབ་རྒྱས་རྣམ་གྲོལ་སྦྲང་རྩིའི་བཅུད། །
འགྲོ་ཀུན་སྤྱོད་ཕྱིར་སྐུ་འབུམ་བྱམས་པ་གླིང་། །
ཆོས་སྡེ་ཆེ་ནས་ཆོས་སྦྱིན་ཆར་འདི་སྤེལ། །
སརྦ་མངྒ་ལཾ། །
132